De Fire Familier

Betegnelsen 'De Fire Familier' referer til de fire største kriminelle organisationer i Firesse. Disse fire entiteter har delt byen mellem sig, og styrer hver deres del af byen. Generelt set skal al kriminalitet - stort som småt - godkendes af organisationen, hvis det skal foretages i deres domæne. Der eksisterer en tenativ fred mellem de forskellige organisationer, der ugentligt bliver testet på forskellig vis. Nogle af disse organisationer har handelsaftaler eller lignende, andre forholder sig for sig selv. Hvis et medlem af en organisation bliver fanget i en anden organisations bydel uden god grund eller nogen til at sige god for dem, så kan det godt ende galt.

## De Adelige

   Den kriminelle organisation 'De Adelige' består af to eller flere tidligere adelige familier, der vedligeholder gårsdagens status quo. De forsøger at fortsætte det greb, de havde om samfundet, og bibeholde de privilegier, de havde før de mistede deres adelige titler. Selvfølgelig er langt størstedelen af organisationen ikke rigtige adelige - de arbejder blot for folk, der var det.

De Adelige repræsenterer en lang række arbejdsklasser, og har generelt en større mængde arbejdere end de andre familier. Dette skyldes, at historisk set blev arbejdere ansat af adelige familier, og en stor del af arbejderklassen stod uden løn, da de adelige titler blev fjernet. De Adelige repræsenterer blandt andet syersker, kroer, restuaranter, handelsmænd og bønder. De styrer desuden madimporten til byen.

De Adelige styrer Den Gamle By.

## Broderskabet

   Broderskabet er en løs organisation bundet op om traditioner for ære, direkthed, styrke, fællesskab og broderskab. Mange i organisationen er tidligere udkast, og har i løbet af deres liv oplevet at blive socialt isoleret på en eller anden måde. Broderskabet har en stor mængde orkere, halv-orkere, gobliner og andre ikke-menneskelige racer. Broderskabet er kendt for deres direkte og brutale metoder; man vil gerne undgå at være på dårlig fod med nogen af de fire familier, men specielt Broderskabet går mange langt for at holde glade. Når man bliver indsvoret i Broderskabet, tager man et nyt navn passende til sit nye liv.

Broderskabet repræsenterer det hårdtarbejdende folk; fiskere, havnearbejdere, gadefejere, skårstensfejere, skraldemænd, ligmænd med mere.

Broderskabet styrer Ærbo.

## Dværgenes Laug

   Hvor De Adelige og Broderskabet er bundet op på specifikke idealer eller traditioner, er Dværgenes Laug i langt højere grad en materialistisk organisation. Den fungerer som et firma og sætter indtægt foran næsten alt andet. Selvom Dværgenes Laug også tyr til brutale metoder, så er det i langt højere grad som en forhandlingsteknik eller investeringsstrategi; Dværgenes Laug er sjældent motiveret af hæder eller hævn - blot guld.

Dværgenes Laug repræsenterer konstruktionsarbejdere, minearbejdere, juvelhandlere, smede og mange andre typer håndværkere.

Dværgenes Laug styrer Håndværkerdistriktet, også kendt som Handelsdistriktet.

## Elversang

Elversang er en hovedsageligt elvisk og halvelvisk organisation, men der figurerer også få mennesker, halflings og lignende. Elversang ser sig selv som en bastion af Elvet-hed i et land af mennesker; de pryder sig på at være ligeværdige i organisationen, hvor alle med noget at sige kan deltage i sangen. Elversang er specielt kendt for at have langsigtede planer, som måske først florerer flere årtier senere.

Elversang repræsenterer alkymister, magisælgere, chauffører, kanalbådeførere, varetransport, skibskaptajner og diverse politiske interesser.

Elversang styrer Elverbro.